Aarhuus Stifts-Tidende, 1845-08-22
Nyheder fra Udlandet. Leipzig, den 14de August. Efter de frygtelige Begivenheder er her nu forsaavidt mere roligt i vor Stad; een eneste Følelse besjæler alle Hjerter, og endnu aldrig før var man her saa enig som nu. Een for Alle og Alle for Een er Dagens Motto. Dette kaldte Borgerne sammen i Skydehuussalen, for at raadslaae om de Forholdsregler, der burde tages. Jdetmindste 3000 vare tilstede. Robert Blum præsiderede. Efter mangfoldige Discussioner blev det besluttet, at sende en Deputation til Kongen, hvilken Beslutning dernæst vilde være at forebringe Stadens Raad. J dette Øiemed droge Alle parviis til Torvet, medens Toget underveis, steg til en 45000 Hoveder. Ankomne dertil, stiger Robert Blum op paa en Lygtepæl og formaner med faa, men kraftige Ord, de Forsamlede til Rolighed. Hans Tale virker formildende paa Gemytterne. Han tilligemed flere Andre begive sig derpaa ind i Raadhuset, hvor da snart det forebragte Forslag ogsaa bliver tiltraadt af Raadet. En Deputation er allerede afgaaet til Dresden; dens Hværv omfatter især to Punkter: 1) strax at befrie Leipzig for alt Militair, og 2) at faae Prinds Johann landsforviist. – Jndtil Deputationen vender tilbage er der naturligviis ikke at tænke paa Rolighed. Uhyre Menneskemasser myre gjennem Gaderne, især hen til det Sted, hvor Blod sporene af de uskyldige Offre endnu ere synlige. Militairet, der er blevet forstærket fra Nabostæderne, har formeligt barricaderet sig i Slottet. Stemningen mod de Tropper, som have udgydt fredelige Borgeres Blod, er over al Beskrivelse. Jngen Soldat eller Officier tør lade sig see paa Gaderne. - Den til Dresden afsendte Valgdeputation bestaaer af Borgemesteren, Dr. Gross, Raadsherrerne Seeburg og Dufour, samt Dr. Haase, Kbm. Poppe og Bagermester Seyffert. 14de Aug. om Aftenen. Den til Kongen afsendte Deputation er allerede, paa Jernbanen, kommen tilbage fra Dresden, og lod strax bekjendtgjøre, at den om en Time vilde træde frem for Folkeforsamlingen. Over 10,000 Mennesker havde i den korte Tid forsamlet sig i og udenfor Raadhuset; man saae kun Hoved ved Hoved. Deputationens Ordfører, Dr. Haase, traadte frem og sagde, at Kongen havde modtaget Deputationen paa det naadigste og under dens Foredrag været rørt indtil Taarer, samt udtalt Forsikkringen om, at han vilde gjøre alt Muligt, for at gjøre det Skete godt igjen, og lade det Passerede undersøge paa det strængeste. Men det vigtigste Resultat er det, at Magistraten har ved denne Leilighed selv anerkjendt Lovmæssigheden af en Folkeforsamling, 15de August. J Morges Kl. 5 samlede man sig til de Faldnes Liigbegængelse; man anslaaer, at der var 20,000 Mennesker tilstede derved. Det Hele gik for sig med den største Høitidelighed. Kl. 7 satte Toget sig i Bevægelse; det bestod af 1) den ridende Borgergarde; 2) en Bataillon Borgergarde tilfods 3) en Afdeling Professorer og Studenter; 4) Borgervæbningens Musikcorps; 5) Universitetsfanen, ledsaget af Studenter; 6) Liigbegængelses=Comiteen; 7) syv Liig, ledsagede af en Æresvagt af Studenter og deres Slægtninge; 8) den store Skyttefane, ledsaget af Selskabets Medlemmer; 9) atter et Musikcorps; 10) Æresfølge og Deputationer; 11) Bogtrykker-Corporationen med dens Faner og Jnsignier; 12) Kjøbmands=Lauget med sammes Fane; 13) et uoverskueligt Tog af Borgere og Studenter, ved Stadens fire Faner inddeelte i 4 Afdelinger; 14) en Afdeling af Borgergarden; paa begge Siderne af Toget dannedes Chaine af Borgere og Studenter. De utallige Tilskueres Forhold var mønsterværdigt, kun eengang, ved Slottet, bleve de urolige, truede, skreg, &c. Men snart lykkedes det den almindeligt agtede Hr. Blum at berolige Folkemasserne. Paa Kirkegaarden bleve Ligene stillede i Række, hvorpaa der afvexledes med Taler, Musik og Sang. Pludseligt adspredtes Masserne ved det udspredte Rygte, at der var udbrudt Uroligheder i Slottet og Jldløs i Reichels Have, men som lykkeligviis ikke var sandt. - De Faldne eller Haardtsaarede angives at være Følgende: Postsecretair Prim, Postsecretair Jahrig, Politibetjent Urland, Studiosus, Mittag, Studiosus v. Carlowitz, Dr. Normann, Frøken Leonhard, en Søn af Destillateur Freigang, Typograph Müller, Lærer ved Borgerskolen Blochmann, en Arbeidsmand, en Fiacrekudsk og en Vaskerkone.